
Projekteerimistingimuste määramine

(Tallinna mnt 43 parkimisplatside laiendamine ja rekonstrueerimine 
ning Tallinna mnt 41 kaubanduskeskuse ees oleva olemasoleva 
Tallinna mnt äärse bussipeatuse laiendamine)

	1. ASJAOLUD JA MENETLUSE KÄIK




19.12.2011. a taotles AS Astri-Narva, registrikood 10227532, asukoht Tallinna mnt 41, Narva linn, mille esindajana tegutseb Tarmo Kleimann volikirja alusel, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Tallinna mnt 43 parkimisplatside laiendamiseks ja rekonstrueerimiseks ning Tallinna mnt 41 kaubanduskeskuse ees oleva olemasoleva Tallinna mnt äärse bussipeatuse laiendamiseks. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Tallinna mnt 43 parkimisplatside laiendamiseks ja rekonstrueerimiseks ning Tallinna mnt 41 kaubanduskeskuse ees oleva olemasoleva Tallinna mnt äärse bussipeatuse laiendamiseks järgnevalt:
	3.1 ÜLDANDMED



	3.1.1  Projekteeritava alaga haaratud kinnistud vastavalt taotlusega esitatud eskiisile: 
3.1.1.1  Tallinna mnt 43, 51102:001:0028, ärimaa, omanik AS Astri-Narva;
3.1.1.2  Tallinna mnt 41, 51102:001:0131, ärimaa, omanik AS Astri-Narva; 

3.1.1.3  4. Roheline tn 1, 51102:001:0132, transpordimaa, omanik AS Astri-Narva;

3.1.1.4  Tallinna maantee lõik 3, 51102:005:0044, transpordimaa, omanik Narva linn;
3.1.1.5  4. Roheline tänav, 51102:001:0116, transpordimaa, omanik Narva linn; 
3.1.1.6  4. Roheline tn 8, 51102:001:0050, ärimaa, omanik OÜ Servin Arendus 
             (reg.kood 10674165).                

	3.1.2  Projekteerimistingimuste koostamise aluseks on projekteerimistingimuste 
          19.12.2011. a taotlus nr 10370/1-14, Ehitusseadus, Teeseadus, Narva linna üldplaneering,
          Narva linna ehitusmäärus, Eestis kehtivad normatiivid, EPN, Eesti Standardid.        

	

	3.2 PROJEKTEERIMISE EESMÄRK




Projekti koostamise eesmärgiks on Tallinna mnt 43 parkimisplatside laiendamine ja rekonstrueerimine ning Tallinna mnt 41 kaubanduskeskuse ees oleva olemasoleva Tallinna mnt äärse bussipeatuse laiendamine.
	3.3 ÜLDNÕUDED 



3.3.1 Tallinna mnt 43 ja 4. Roheline tn 1 kinnistusiseste teede rekonstrueerimiseks esitada vertikaalplaneerimise joonis, konstruktiivsed ristprofiilid ja põhilised pinnakatete tööde mahud. Liikluskorraldusvahendite paigaldamiseks esitada projekteerimises pädeva vastutava spetsialisti poolt koostatud liikluskorralduse joonis ja liikluskorraldusvahendite spetsifikatsioon. Soovitame teostada tee-ehitusprojekti.
3.3.2 Tallinna maantee lõigu 3 ja 4. Roheline tänava osaliseks rekonstrueerimiseks esitada tee-ehitusprojekt (Teeseadus § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251). 
3.3.3 Tee-ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:  
- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

            - Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- Majandus- ja kommunikatsiooniministri 28.11.2002. a määrus nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.3.2 Esitada ehituseaegne liikluskorralduse skeem.

3.3.3 Esitada sõltumatu tee-ehitusprojekti ekspertiis (Teeseadus § 19).
3.3.4 Esitada spetsialistide originaalallkirjad ja ametiasutuse originaalkooskõlastused.
3.3.5 Projekt peab olema heaks kiidetud kõigil ehitusseadusega ettenähtud juhtudel.

3.3.6 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.

3.3.7 Esitada kooskõlastuste koondtabel.

3.3.8 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.9 Asendiplaan esitada mõõtkavas 1:500. Asendiplaan esitada krundi tõese geodeetilise mõõdistuse alusel. Asendiplaanil esitada projekteeritava alaga haaratud kinnistute tehnilised näitajad ning näidata selged kinnistute piirid. 
3.3.10 Joonistel näidata projekteeritava ala piirid.
3.3.11 Ehitiste tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“. 
3.3.12 Ehitiste kasutamise otstarbed ja koodid esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”. 

3.3.13 Esitada garantiikiri või kokkulepe Narva Linnavalitsusega avalikult kasutatavate teede osalise rekonstrueerimise projekteerimise, finantseerimise, ehitamise kohta.
3.3.14 Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan esitada ehitusprojekti lisana. Geodeetiline krundi alusplaan peab kajastama vahetult projekteerimiseelset olukorda. Alusplaanil peavad olema esitatud projekteeritava alaga haaratud kinnistute piirid.

3.3.15 Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.16 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4.

	3.4 ARHITEKTUURSED JA LINNAEHITUSLIKUD TINGIMUSED 


3.4.1 Lubatud teekatted: asfalt, teekattekivid. 
3.4.2 Tagada puuetega inimeste liikumisvõimalused vastavalt Majandus- ja kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. Näha ette invaparkimiskohad ning kõnniteelt laskumise alad. Näidata madalamate äärekivide asukohad.
3.4.3 Vertikaallahendus: tagada vete äravool teekattelt.
3.4.4 Geomeetriline lahendus: tagada liiklusohutus. 

3.4.5 Parkimisrea äärmiste parkimiskohtade laiuseks võtta 2,75 m (v.a invaparkimiskohad).

3.4.6 Näha ette tänavavalgustus. Välisvalgusti näidis esitada projekti lisana.
3.4.7 Vajadusel näha ette sademevee kanalisatsioon.

3.4.8 Projekti mahus esitada järgmised analüüsid ning lahendused:

– hinnang olemasolevale olukorrale;
– ettevalmistustööd, takistavate rajatiste ümberehitamise vajadus;

– katend (valitud katendi konstruktsiooni kirjeldus, katendi arvutuslik kasutusaeg jne);

– piki- ja põikkalded;

· vetejuhtimine;

· liikluskorraldus (liiklusmärgid, teemärgistus);
· puude likvideerimine (määrata likvideeritavate puittaimede liigiline kuuluvus, kogus);

· keskkonnakaitse (kirjeldada antud ehitusega kaasnevaid keskkonnamõjusid ning keskkonnakaitsemeetmete vajadust);

· tee kasutamis- ja hooldamisjuhend jne.
3.4.9 Muud nõuded: vastavalt Teeseaduses, määrustes ja standardites kehtestatud nõuetele.
	3.5 KOOSKÕLASTUSED




3.5.1   Ida-Eesti Päästekeskus.

3.5.2   Tallinna mnt 43, 4. Roheline tn 1 ja Tallinna mnt 41 kinnistute omanik.

3.5.3   4. Roheline tn 8 omanik.

3.5.4   Narva Linnavalitsuse Linnavara- ja Majandusameti kommunaalmajanduse osakond. 

3.5.5   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 27.12.2013. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste
	[image: image2.png]





	[image: image3.png]



Linnapea

Ants Liimets

